**Ministru kabineta rīkojuma projekta**

**„Par finanšu līdzekļu piešķiršanu no valsts budžeta programmas**

**„Līdzekļi neparedzētiem gadījumiem”” sākotnējās ietekmes novērtējuma**

**ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – Projekts) šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Projekts sagatavots, pamatojoties uz Covid-19 infekcijas izplatības seku pārvarēšanas likuma 24. un 25.pantu un Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2021.gada 18.marta sēdes protokollēmumu (prot. Nr.28 42.§) „Informatīvais ziņojums „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” (turpmāk – Protokollēmums Nr.28) ir atbalstīta papildu finansējuma piešķiršana ar Covid-19 krīzes seku pārvarēšanu un ekonomikas atlabšanu saistītu augstas gatavības projektu īstenošanai 2021. un 2022.gadā sadalījumā pa ministrijām atbilstoši informatīvā ziņojuma „Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Informatīvais ziņojums) tabulai Nr.1 „Ministriju iesniegtā informācija par nepieciešamo finansējumu augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” (turpmāk – Tabula Nr.1).  Atbilstoši Informatīvā ziņojuma Tabulā Nr.1 norādītajai informācijai Kultūras ministrija pieprasījusi līdzekļus 22 467 737 *euro* apmērā kultūrizglītības iestādēm, profesionālās mākslas iestādēm un mantojuma iestādēm.  Saskaņā ar Protokollēmuma Nr.28 4.punktu tiek atbalstīti investīciju projekti atbilstoši Likumā par budžetu un finanšu vadību noteiktajam, ka budžetu investīcijas ir budžetu izdevumi pamatkapitāla veidošanai, kuru rezultātā tiek radīts jauns pamatlīdzeklis, ieguldījuma īpašums vai nemateriālais ieguldījums vai kuri uzlabo attiecīgā pamatlīdzekļa, ieguldījuma īpašuma vai nemateriālā ieguldījuma stāvokli (aktīva pārbūve, restaurācija vai atjaunošana) tā lietderīgās lietošanas laikā vai būtiski maina esošā aktīva īpašības, salīdzinot ar tā iepriekšējiem rādītājiem, kā arī atbalstāmi izdevumi par pakalpojumiem, ja tie nepieciešami projektu vadības nodrošināšanai.  Vienlaikus Protokollēmuma Nr.28 6.punkts nosaka, ka tiek atbalstīti ar Covid-19 krīzes pārvarēšanu un ekonomikas atlabšanu saistīti augstas gatavības projekti, kuri ir vienreizēji, terminēti, to īstenošana tiek uzsākta 2021.gadā un tie ir pilnībā īstenojami līdz 2022.gada beigām, sasniedzot mērķi, ievērojot Informatīvā ziņojuma Tabulā Nr.1 noteikto maksimālo finansējuma kopējo apmēru un sadalījumā pa gadiem, nerada vajadzību pēc papildu līdzekļiem turpmākajos gados, un ministrijām jānodrošina minēto nosacījumu izpilde.  Kultūras ministrija, ņemot vērā iepriekš minētos nosacījumus, ir apkopojusi informāciju par augstas gatavības projektiem, kas saistīti ar Covid-19 krīzes seku pārvarēšanu un ekonomikas atlabšanu un šo pasākumu ietvaros 2021. un 2022. gadā paredzēts veikt investīcijas 2 078 139 *euro* (tajā skaitā 1 105 445 *euro* 2021.gadā un 972 694 *euro* 2022.gadā) apmērā valsts sabiedrības ar ierobežotu atbildību „Latvijas Nacionālā opera un balets” darbības nodrošināšanai, izbūvējot skatuves mākslu dekorāciju darbnīcu un mēģinājuma zāļu kompleksu Meirānu ielā 2, Rīgā (pamatojoties uz Rīgas pilsētas būvvaldes 2019.gada 12.jūlija lēmumu „Par zemes vienību un ēku adrešu maiņu un piešķiršanu Ķengaraga, Šķirotavas, Dārziņu un Rumbulas apkaimē”, mainīta nekustamā īpašuma adrese no Lubānas iela 80, Rīga, uz Meirānu ielā 2, Rīgā; nekustamā īpašuma kadastra numurs 0100 121 2566). Minētais nekustamais īpašums atrodas Finanšu ministrijas valdījumā un valsts akciju sabiedrības „Valsts nekustamie īpašumi” pārvaldīšanā.  Darbības programmas „Izaugsme un nodarbinātība” 5.6.1. specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” ietvaros ir uzsākta projekta „Skatuves mākslu dekorāciju darbnīcu un mēģinājuma zāļu kompleksa izveide nekustamajā īpašumā Lubānas ielā 80, Rīgā” Nr.5.6.1.0/17/I/003 (turpmāk – ES fondu projekts) īstenošana. ES fondu projekta mērķis ir izveidot multifunkcionālu kultūras telpu un skatuves mākslu dekorāciju darbnīcu kompleksu Meirānu ielā 2, Rīgā, tai skaitā veicot degradētās teritorijas un uz tās esošās apbūves sakārtošanu.  ES fondu projekta īstenošanai 2018.gada 27.jūlijā noslēgts līgums starp valsts akciju sabiedrību „Valsts nekustamie īpašumi” un Centrālo finanšu līguma aģentūru par kopējo summu 4 999 970,59 *euro* (no tiem darbības programmas „Izaugsme un nodarbinātība” 5.6.1. specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” finansējums – 4 249 975,00 *euro* un valsts budžeta finansējums – 749 995,59*euro*) un uzsākta ES fondu projekta projektēšanas dokumentācijas izstrāde. ES fondu projekta īstenošanas termiņš ir 2022.gada 31.decembris.  Savukārt, veicot būvdarbu iepirkumu 2021.gadā (iepirkuma identifikācijas Nr.VNĪ 2021/7/2-8/AK-9; 2021.gada 16.jūnija iepirkuma noslēguma ziņojums), konstatēts būvdarbu izmaksu pārsniegums attiecībā pret sākotnēji plānotajām izmaksām. Būvdarbu iepirkumā par iepirkuma nolikumam atbilstošāko izvēlēts piedāvājums ar kopējo būvdarbu tāmi 6 133 763 *euro*.  Ņemot vērā, ka precīzs ES fondu projekta būvniecības izmaksu apjoms tiek noteikts tikai pēc gala risinājumu izstrādes un būvdarbu iepirkuma izsludināšanas, t.i., būvdarbu iepirkuma rezultātu apstiprināšanas, kā arī, lai nodrošinātu ES fondu projekta pabeigtību, sasniedzot gan iznākuma, gan rezultatīvos radītājus, no valsts budžeta programmas „Līdzekļi neparedzētiem gadījumiem” Kultūras ministrijai pārskaitīšanai valsts akciju sabiedrībai „Valsts nekustamie īpašumi” 2021.gadā nepieciešams finansējums 1 105 445 *euro* apmērā valsts sabiedrības ar ierobežotu atbildību „Latvijas Nacionālā opera un balets” skatuves mākslu dekorāciju darbnīcu un mēģinājuma zāļu kompleksa izbūvei. Minētā rezultātā tiks nodrošināta ar Covid-19 krīzes seku pārvarēšanu un ekonomikas atlabšanu saistīta augstas gatavības projekta īstenošana 2021.gadā. Es fonda projekta īstenošana tiks pabeigta līdz 2022.gada 31.decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, valsts sabiedrība ar ierobežotu „Latvijas Nacionālā opera un balets”, valsts akciju sabiedrība „Valsts nekustamie īpašumi”. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kultūras ministrija. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021. | | Turpmākie trīs gadi (*euro*) | | | | |
| 2022. | | 2023. | | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 1 105 445 | 0 | 0 | 0 | 0 | 0 |
| 2.1. valsts pamatbudžets | 0 | 1 105 445 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -1 105 445 | 0 | 0 | 0 | 0 | 0 |
| 3.1. valsts pamatbudžets | 0 | -1 105 445 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +1 105 445 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Valsts sabiedrības ar ierobežotu atbildību „Latvijas Nacionālā opera un balets” skatuves mākslu dekorāciju darbnīcu un mēģinājuma zāļu kompleksa izbūve 2021.gada kopējo izmaksu (1 547 678 *euro* bez PVN) detalizēts sadalījums:   1. projektēšanas izmaksas – 147 680 *euro*; 2. būvdarbu izmaksas – 1 326 753 *euro*; 3. autoruzraudzības izmaksas – 6 300 *euro*; 4. būvuzraudzības izmaksas – 20 999 *euro*; 5. citas ar projektu saistītas izmaksas – 33 444 *euro*.   Kopējais nepieciešamais finansējums valsts sabiedrības ar ierobežotu atbildību „Latvijas Nacionālā opera un balets” skatuves mākslu dekorāciju darbnīcu un mēģinājuma zāļu kompleksa būvniecībai 2021.gadā ir 1 326 753 *euro.* Kultūras ministrijai pārskaitīšanai valsts akciju sabiedrībai „Valsts nekustamie īpašumi” no valsts budžeta programmas 02.00.00 ,,Līdzekļi neparedzētiem gadījumiem” nepieciešams finansējums 1 105 445 *euro* apmērā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | |
| 8. Cita informācija | Izdevumus 2021.gadā sedz no valsts budžeta programmas 02.00.00 „Līdzekļi neparedzētiem gadījumiem”, piešķirot finansējumu valsts sabiedrības ar ierobežotu atbildību „Latvijas Nacionālā opera un balets” skatuves mākslu dekorāciju darbnīcu un mēģinājuma zāļu kompleksa izbūvei. Finansējums tiks izlietots, ievērojot Protokollēmumā Nr.28 noteiktos nosacījumus – budžeta izdevumi tiks izlietoti pamatkapitāla veidošanai.  Atbilstoši Protokollēmumā Nr.28 lemtajam valsts sabiedrības ar ierobežotu atbildību „Latvijas Nacionālā opera un balets” skatuves mākslu dekorāciju darbnīcu un mēģinājuma zāļu kompleksa izbūvei 2022.gadā nepieciešams finansējums 972 694 *euro* apmērā. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Kultūras ministrija, valsts sabiedrība ar ierobežotu „Latvijas Nacionālā opera un balets”, valsts akciju sabiedrība „Valsts nekustamie īpašumi”. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Šumeiko 67330282

[Juris.Sumeiko@km.gov.lv](mailto:Juris.Sumeiko@km.gov.lv)

Zubova 67330258

[Ilze.Zubova@km.gov.lv](mailto:Juris.Sumeiko@km.gov.lv)

Oga 67330284

[Inga.Oga@km.gov.lv](mailto:Inga.Oga@km.gov.lv)